Fueled by Ramen

Η **Fuelled by Ramen LLC** είναι αμερικανική δισκογραφική εταιρεία, θυγατρική της Warner Music Group, που έχει για διανομέα την Elektra Records. Η εταιρεία, που ιδρύθηκε το 1996 στο Γκέινσβιλ της Φλόριντα, έχει την έδρα της στη Νέα Υόρκη. 

## Ιστορία
Ο Τζον Τζάνικ συνέλαβε την ιδέα της δισκογραφικής όταν ήταν μαθητής γυμνασίου, μετά εγγράφηκε στο Πανεπιστήμιο της Φλόριντα στο Γκέινσβιλ, και κατόπιν συνεργασίας με τον ντράμερ-τραγουδιστή Βίνι Φιορέλο του συγκροτήματος Less Than Jake, ιδρύθηκε η δισκογραφική Fueled By Ramen.   Η επωνυμία της εταιρείας, που σημαίνει «*Με Ενέργεια Από Ράμεν*», σχετίζεται με το ότι τότε με τα οικονομικά τους μπορούσαν να αγοράσουν μόνο ράμεν για φαγητό, επειδή είχαν επενδύσει το μεγαλύτερο μέρος των χρημάτων τους στην παραγωγή δίσκων, και συνεπώς η ζωτική τους ενέργεια προερχόταν από ράμεν. 

Η πρώτη μεγάλη επιτυχία της Ράμεν ήταν το 1998, με το ομότιτλο EP του συγκροτήματος Jimmy Eat World, που επέτρεψε στην δισκογραφική να αγοράσει τον πρώτο της χώρο γραφείων στην Τάμπα της Φλόριντα.  

H Ράμεν από νωρίς συνεργάστηκε με την ανεξάρτητη εταιρεία διανομών της Γουόρνερ, την Alternative Distribution Alliance (ADA). Ο Λιορ Κοχέν της Γουόρνερ έκλεισε μια συμφωνία με την Ράμεν, για την οποιά ο Τζάνικ δήλωσε: «*Λειτουργούμε ως ανεξάρτητη δισκογραφική εταιρεία που είναι πολύ μικρή και σβέλτη και μπορεί να ενεργεί κατά βούληση, ενώ διαθέτουμε τους πόρους μιας μεγάλης εταιρείας*».  

Το 2004, οι Fueled By Ramen γνωρίστηκαν με το ποπ ροκ συγκρότημα "The Academy Is ..." (Η Ακαδημία Είναι...) από το Σικάγο, και το επόμενο έτος κυκλοφόρησαν τον πρώτο τους δίσκο, με τίτλο *Nearly Here (*Σχεδόν Εδώ*)*. Η γνωριμία έγινε μέσω του Πητ Γουέντζ του συγκροτήματος Fall Out Boy. Λίγο αργότερα, ο Τζάνικ και ο Γουέντζ συνεργάστηκαν και ίδρυσαν από κοινού την Δισκογραφική Decaydance, που κυκλοφόρησε μια σειρά από άλμπουμ ενός μεγάλου εύρους από διαφορετικούς καλλιτέχνες, που κυμαινόταν από το εναλλακτικό χιπ χοπ συγκρότημα Gym Class Heroes ως το ίντι-ποπ συγκρότημα The Hush Sound. Τον Σεπτέμβριο του 2005, οι Decaydance και Fueled By Ramen κυκλοφόρησαν το άλμπουμ με τίτλο *[[A Fever You Can't Sweat Out]]*, που ήταν ο πρώτος δίσκος του συγκροτήματος Panic! at the Disco από το Λας Βέγκας, και έγινε διπλός πλατινένιος δίσκος.

Το 2006 ο Βίνι Φιορέλο εγκατέλειψε την δισκογραφική, αναφέροντας τις διαφωνίες του για τις μελλοντικές υπογραφές συμβολαίων καθώς και την έλλειψη ενδιαφέροντος για τη μουσική στην οποία ήταν δοσμένη. 

Το 2007 η δισκογραφική άνοιξε ένα γραφείο στο κέντρο του Μανχάταν. Τον ίδιο χρόνο το άλμπουμ του συγκροτήματος Paramore με τίτλο *Riot!* (Ταραχή!), που έκανε ντεμπούτο στο τοπ 20 του Αμερικανικού μπίλμπορντ 200, έγινε χρυσός δίσκος, και ένα χρόνο αργότερα έγινε πλατινένιος. Οι Panic! at the Disco κυκλοφόρησαν το δεύτερο μουσικό του άλμπουμ, με τίτλο "Pretty. Odd*." (*Αρκετά. Παράξενο.*),* που ήταν εξίσου επιτυχημένο, έκανε ντεμπούτο στη δεύτερη θέση των κατατάξεων του *Billboard* 200, πραγματοποίησε πάνω από 139.000 πωλήσεις αντιτύπων την πρώτη εβδομάδα της κυκλοφορίας του, και έγινε πλατινένιος δίσκος. Αργότερα το 2016, οι Panic! at the Disco κυκλοφόρησαν το πέμπτο άλμπουμ τους, με τίτλο *Death of a Bachelor,* που έκανε ντεμπούτο στην πρώτη θέση των κατατάξεων, πραγματοποίησε 196.000 πωλήσεις αντιτύπων την πρώτη εβδομάδα της κυκλοφορίας του, και έγινε το πιο γρήγορο στις πωλήσεις άλμπουμ στην ιστορία της δισκογραφικής.

Το 2012 η Fueled By Ramen υπέγραψε συμβόλαιο με το μουσικό δίδυμο Twenty One Pilots (21 Πιλότοι). Αυτοί το 2013 κυκλοφόρησαν το πρώτο άλμπουμ τους, με τίτλο Vessel (Σκεύος), που περιλάμβανε τα τραγούδια: "Ode To Sleep" (Ωδή στον Ύπνο), "Holding On to You" (Στηρίζομαι Πάνω Σου), "House of Gold" (Σπίτι από Χρυσό), και "Car Radio" (Ραδιόφωνο Αυτοκινήτου). Το 2015 κυκλοφόρησαν ένα άλμπουμ με τίτλο Blurryface (Θολή όψη), που περιλάμβανε τα σινγκλ: "Tear in My Heart" (Το Δίλημμα στην Καρδιά Μου), "Fairly Local" (Αρκετά Εντοπισμένος), "Stressed Out" (Στρεσαρισμένοι), "Heavydirtysoul" (Βαρυσήμαντοι) και "Ride" (Κούρσα). Το άλμπουμ κορυφώθηκε στο Νο. 1 των κατατάξεων του Billboard 200, έγινε τριπλός πλατινένιος δίσκος και πραγματοποίησε πάνω από 1,5 εκατομ. πωλήσεις αντιτύπων στις ΗΠΑ. Το μουσικό βίντεο του "Stressed Out" είναι το πιο δημοφιλές στο κανάλι της Fueled By Ramen στο YouTube, με πάνω από 1 δισεκατομμύριο προβολές.

Τον Ιούνιο του 2018, η Warner Music Group ανακοίνωσε ότι η Fueled By Ramen, και άλλες δισκογραφικές, θα ενσωματωθούν σε μια νέα δισκογραφική εταιρεία, την Elektra Music Group.  Επίσημα ξεκίνησε τη λειτουργία της την 1η Οκτωβρίου 2018. 

## Βραβεία
Δέκα άλμπουμ που έχουν κυκλοφορήσει από τη Fueled By Ramen έχουν γίνει πλατινένιοι δίσκοι, οι: *[[Some Nights]]* (Κάποιες Βραδιές) των fun., *Riot! (Ταραχή!)*, *Brand New Eyes* (Ολοκαίνουργια Μάτια) και *Paramore (Παραμορ)* των Paramore, *[[A Fever You Can't Sweat Out]] (*Ένας Πυρετός Που Δεν Περνά), Pretty. Odd. (Αρκετά. Παράξενο.), *[[Too Weird to Live, Too Rare to Die!|Πολύ Παράξενο για να Ζήσει, Πολύ Σπάνιο για να Πεθάνει!]]*, *Death of a Bachelor (*Τέρμα Ενός Μπάτσελορ*)* των Panic! at the Disco, και τα *Vessel* (Σκεύος) και *Blurryface* (Θολή Όψη) των *21 Πιλότων*. 

*Το Blurryface*, το πιο επιτυχημένο άλμπουμ της εταιρείας, έγινε τετραπλός πλατινένιος δίσκος για πωλήσεις πάνω από 4 εκατομ. αντιτύπων. Τα *[[Some Nights]]* και *[[A Fever You Can't Sweat Out]]* έγιναν τριπλοί πλατινένιοι δίσκοι για πωλήσεις πάνω από 3 εκατομ. αντιτύπων. Τα *Riot!*, *Death of a Bachelor* και *Vessel* έγιναν διπλοί πλατινένιοι δίσκοι για πωλήσεις πάνω από 2 εκατομ. αντιτύπων. 

## Καλλιτέχνες που υπέγραψαν συμβόλαιο με τη Fueled by Ramen
Ο κατάλογος αυτός συντάχθηκε με βάση τις πληροφορίες που δημοσιεύθηκαν στην ιστοσελίδα της Fueled by Ramen  και τη δισκογραφία τους .

### Ενεργοί καλλιτέχνες

* A Day to Remember
* Against the Current
* All Time Low
* Basement
* E^ST
* Flor
* fun.
* grandson
* Lights
* MisterWives
* Nate Ruess
* Nothing,Nowhere
* One Ok Rock
* Panic! at the Disco
* Paramore
* SWMRS
* The Front Bottoms
* Twenty One Pilots
* WhoHurtYou
* Yonaka

### Πρώην συνεργασίες

* 3OH!3
* The A.K.A.s
* Ann Beretta
* Autopilot Off
* August Premier
* Bigwig
* The Cab
* Chef'Special
* Cute Is What We Aim For
* Dashboard Confessional
* Fall Out Boy
* Foundation
* Ghost Town
* The Hush Sound
* The Impossibles
* Jimmy Eat World
* Less Than Jake
* Lifetime
* Phantom Planet
* The Pietasters
* Punchline
* Rome
* Slick Shoes
* Sublime with Rome
* Travie McCoy
* Young the Giant

### Ανενεργοί καλλιτέχνες

* the20goto10
* The Academy Is...
* Animal Chin
* Apocalypse Hoboken
* Blueline Medic
* Boxcar
* Cadillac Blindside
* Cobra Starship
* The Causey Way
* Days Away
* Discount
* Forgive Durden
* The Friday Night Boys
* Frodus
* Fun Size
* Gym Class Heroes
* The Hippos
* Home Grown
* The Impossibles
* Jersey
* Kane Hodder
* Kissing Chaos
* Limp
* Mid Carson July
* October Fall
* Oh Honey
* Pollen
* Powerspace
* This Providence
* Rhythm Collision
* A Rocket to the Moon
* Roy
* Recover
* Shower With Goats
* Slowreader
* The Stereo
* Supaflies
* Supermarket All Stars
* Swank
* The Swellers
* Teen Idols
* VersaEmerge
* Vinyl Theatre
* Whippersnapper
* Yellowcard
* The Æffect

## Παραπομπές


Κατηγορία:Δισκογραφικές εταιρίες